
Gisto ripozas kaj estigas eĥojn. Jen kelkaj. Ekde ĝia komenco la aŭtoro iom investis 
kun la ideo inflami almenaŭ seson da kompanoj, ke ili sentu inklinon al ne nur imiti la 
proponanton sed jes devanci liajn plumpajn poezio-recitadojn. Homoj kapablaj kiuj iam 
montris talenton, ne mankas, mankas nur kompreno pri ĝia grandioza efiko, unue en la 
ejo mem kie okazas niaj gajaj VK-kunsidoj. Pli poste ni, pli lertaj, povus kuraĝe proponi 
nin al multnombre vizitataj klubejoj. Ni ja ne postulus rekompencon. La konatigo de 
Esperanto en fremdaj rondoj estus pli ol sufiĉa repago al nia laboro kaj tempo investita 
en treiniĝo. — Tial ke, recitado kaj/aŭ kantado postulas iom tro da klopodo por daŭre 
okupataj homoj kiel estas ni, Gisto ŝanĝis la recitadon al unupaĝa laŭtlegado de teksto 
simpla, elektita de li/ŝi mem. Ĉi propono rikoltis apenaŭ magran sukceson, eble tri 
homoj prezentis unu paĝan legaĵon, domaĝe kun pokaj ĉeestantoj en la lunĉejo. 
Konstateblis mincan komprenkapablon de la kompanoj. Ofte okazis propono 
ke oni okazigu specialajn kunsidojn ne en esperanta sidejo sed en publika manĝejo, dum 
favora horo dum la cheesto de vasta publiko. “NI DEVAS BRUI, MULTE BRUI!” 
senlace predikadis nia altvalora esperantisto generalo Ivo Sanguinetti. Domaĝe, de 
longe ni ne havas sciigon pri lia sanstato.Fina sago trafas ĉiujn kune. — Unu el la lastaj 
GISTO prezentis teston bazitan sur teksto enhavata de Gisto mem. Ĝi postulis la 
prezentadon, dum la sekvanta VK-kunsido, tradukaĵon de ĝi kaj proponis premiojn: 
unua=200; dua=100 kaj tria=50 realojn tuj aljuĝita kun la konkordo de ĉiuj ĉeestantoj. 
Premiatoj estus tiuj partoprenantoj kiuj plej flue kaj ĝuste uzis oportunajn vortojn 
(sinonimojn). Afero simpla inter ni, la rondanoj.Neniel estis supozeble ke neniu 
kandidato prezentos sian trejniĝan laboron. Tiu frakaso montris ke Gisto estas 
forgesenda iniciato tamen, sen dupaĝa legaĵo en monato, kun diverstema enhavo, la 
gaŭĉaro neglektos kaj forgesos la fluecon en parolado, la “vizitkarton”de bona 
esperantisto. Eble kulpas ĝia redaktoro. Alia homo pli gajanima bonvolu provi sian 
bonŝancon veki la amon al Esperanto, eble per pli interesovekaj iniciatoj. Malfacilas 
kompreni ke oni klopodas ellerni tutan lingvon kaj poste neglektas ĝian pluvivadon. 
Kompare kun diligentaj E-kunsidoj alilandaj, ni devus morti pro honto.Cetere, se 
samideanoj fore loĝantaj, 70...160 Km for, elpoŝigas stakon da mono por havi la 
plezuron unufoje en monato vivi kelkajn horon meze de ĉiuj gesamideanoj dum VK sed 
trovas ĉiam nur la samajn pokajn vizaĝojn. Ili ankaŭ perdas sian apetiton, restas hejme 
kaj tiel oni strangolas la gaŭĉan movadon. Solidareco devas esti afero de honoro 
sendepende de la kostoj kiujn implicas ĝi. 

Por la kunsido en 26/11 mi anoncis min ne plensana kaj restis hejme.(tro alta 
sangopremo k kapturniĝoj) poste mi sciiĝis ke mia fora najbaro amiko Arno ankaŭ 
rezignis veturi al Porto Alegre. La ĉefurbaj kompanoj espereble des pli alte levos la 
verdan torĉon. Aldone, por mi estas mistero, kial niaj ĉarmaj virinoj, Miriam, Kleonice, 
Zelja, Nilce-Maria k Karesema ne plu ornamas niajn V-Kafojn malgraŭ ke la ĉeestanta 
viraro ĉiam zorgis por ne allasi ke la junaj inoj elpoŝigu monerojn... 

